Henare PeeniHon PEENI HENARE (Minister for ACC): Kāti e taku pāpā e Te Kāhautū me tīmata pēnei au ki roto i tō tātou Whare i te rā nei. Ko Ōmarumutu te marae; anā ko Ngāti Rua ki runga; nā ko Te Whakatōhea te iwi; nā ko Te Āporotanga nāna i waitohu ai te Tiriti o Waitangi ki runga. Anā ka tīmata ake ki roto i taku whakapapa ki a Te Pāpuni nāna i moe i a Tāpeka Jones anā ka puta ki waho ko Te Aro Pāpuni. Nāna i moe i a Harata nā ka puta ki waho ko Te Mokotua Pāpuni. Nāna i moe i a Te Kapo Davis tupuna o māua ko tōku tuakana a Kelvin Davis. Ka puta ki waho ko Matiu Davis nāna i moe i a Merekiri Honihana ka puta ki waho ko Tāpeka Davis. Nāna i moe a Taipari Heta ka puta ki waho ko tōku māmā a Te Hemoata Henare. Anā ko tēnei uri o Te Whakatōhea e mihi atu nei ki ōku rahi ki ōku tini whanaunga huri noa tēnā koutou tēnā koutou tēnā koutou.E te pāpā e Te Kāhautū i noho tahi māua ko taku matua nei a Wiri Hakihana kia kōrerohia tō kōrero ki runga i te marae i te Mei kua pahure ake nei i taku korenga ki runga i tō tāua whenua. Hei tāna kaua e pukuriri e Peeni." Ko tāku atu ki taku matua ki a Wiri Hakihana "ehara i te mea he pukuriri kahore. Me kaua tātou e pōhēhē ka tū mana motuhake a Te Whakatōhea ki runga i te pokowhiwhi o te kotahi kahore. Ka tū ki runga i te pokowhiwhi o te tokomaha."Nō reira e Te Whakatōhea kua tau mai ki raro i te tuanui o tō tātou Whare e tū nei haere mai haere mai tēnā koutou. Haere mai tēnā koutou kia pikauria mai ngā aituā maha o te wā o te kāinga kia tāpae ake ki te tāhuhu kōrero o tō tātou Whare e tū nei kia tangihia e tātou ō tātou mate kia kīia ai e tō tātou Whare "e ngā mate haere mai haere".Anā ka whakahokia mai ngā rārangi kōrero e te Māngai o te Whare ki te pire e totohe nei te Whare i te rā nei. Me totohe ka tika. Me kaua tātou e pōhēhē anā kua oti ki roto i te kaponga kotahi kahore. Engari ki runga i te ngākau o Te Whakatōhea e kī ana kahore tēnei whawhai i ea kahore tēnei whawhai i mutu noa.Nō reira e harikoa ana ahau kia tū ki roto i te Whare i te rā nei ki te tautoko i ngā kōrero katoa kua kōrerohia me ngā take katoa kua whārikihia ki roto i tā tātou pire i te rā nei. Kua rongo atu ahau i te ahuatanga kua pā ki tō tātou tupuna ki a Te Mokomoko. Anā i te taima i mauherehia a Te Mokomoko ki roto o Tāmaki Makaurau i reira anō ētahi o ōku whanaunga o Ngāpuhi. Ko tētahi o ngā rangatira rongonui i taua taima i mauherehia ki roto o Tāmaki Makaurau anā ko tōku tupuna a Heremia Te Wake.I te putanga mai o Heremia i te whare herehere ka hoki atu ia ki te Hokianga ki roto o ōna whanaunga o Panguru. I reira ka tuhi ia i ētahi o ngā kōrero o tana tūtatakitanga ki tō tātou tupuna ki a Te Mokomoko. Ki roto i wāna kōrero ka kīia he rangatira ka kīia he toa ka kīia ko te manawa o Te Whakatōhea. Koinā tāku e hari nei kia kite atu ki roto i te pire te aronga atu ki tō tātou tupuna ki a Te Mokomoko kia kaua ōna kōrero kia kaua ōna tapuwae e ngaro noa.He maha ngā pātanga e te pāpā e Te Kāhautū e kapo ake ana i taku whakapapa e hāngai pū ana ki tā tātou pire i te rā nei. Kua kōrero mai taku matua a Wiri Hakihana i te āhuatanga o tō tātou pāpā a Ranginui kura māhita ki roto o Pipiwai Ngāti Hine. Tangata i noho ai ki runga i te taraipiunara ki te whakarongo ake ki ngā nawe me te kerēme a Te Paparahi o te Raki Ngāpuhi. He aha te take ka wāwāhia nei tana ingoa ki roto i ngā mahi o Ngāpuhi e pākau atu ana ki te pire o Te Whakatōhea? Kīhai mātou o Ngāpuhi e wareware ki ngā hononga ki waenga i a tātou katoa. Kia kotahi ai te aronga anā ki te Karauna. Kia kaua tātou e wehe ki roto i ngā whawhai kia aro pū atu ki te hoariri kotahi arā ko te Karauna e whakatau ana i ngā kerēme a tō tātou iwi.Nō reira ka hoki aku mahara ki te pāpā ki a Ranginui me taku kī atu ki Te Whakatōhea i te rā nei me kaua tātou e tuku kia oti katoa ngā mahi a Te Whakatōhea ki roto i tēnei pire kahore. Engari kia tirohia te kōrero a tōku tuahine nei a Harete Hipango kia tiro ake ki te āpōpō o Te Whakatōhea. Koirā tāku e hari ana ki runga i ngā tūru a te Kāwanatanga i tēnei taha o te Whare he maha ngā mahi i oti i a mātou hei tautoko ake i a Te Whakatōhea ki roto i ngā tau kua pahure ake nei kaua ko tēnei pire anake. He maha ngā whare kua huakina nei ngā tatau o te whare ki roto o Te Whakatōhea ki roto i ngā tau kua pahure ake nei. I tae atu ahau kuti rīpene te mahi e te pāpā e Te Kāhautū. He maha ngā mahi hei tautoko ake i ngā whāinga motuhake a Te Whakatōhea. Nō reira me kaua tātou e pōhēhē ka oti katoa ngā mahi ki roto i tēnei pire i te rā nei.E ōku rangatira e harikoa ana ka tukuna atu tēnei pire ki te komiti whiriwhiri kia āta tirohia ki ngā kōrero kei roto i te pire ngā kōrero a te iwi o Whakatōhea. Kia anga tōtika atu ki te wā kia oti ai ngā mahi katoa ki roto i tēnei pire. Anā ko ngā mahi kei roto i ēnei pire anā ko te whakahoki i ngā whenua ki a Te Whakatōhea kia whakahokia mai anō ngā ingoa taketake o te wāhi o Te Whakatōhea kia whakapakari ake i ngā tūākiritanga o Te Whakatōhea ki roto i ngā tau maha kei mua i a tātou kāti ko te wāhanga whakamutunga ka tirohia e au ko te rahi pūtea kua kōrerohia mai nā e te Whare.Āe he kongakonga. Āe e kore ēnei pūtea e whakangao ake i ngā mamaetanga ki runga i a Te Whakatōhea kahore. Engari koinā tāku e mea atu ana kia tiro ake ki te āpōpōtanga o Te Whakatōhea me ōna kare-ā-roto kia pūāwai mai ai ko ngā manako nui ko ngā hiahia anā ko ngā moemoeā o Te Whakatōhea ā taihoa ake nei.Ki roto anō hoki i te pire ko te whakapāha a te Karauna. Anā kua pānui atu ahau i ngā kōrero kei roto. Āe kua kapo ake i te ngako o ngā kōrero engari e mōhio ana ahau he nui kē ake ngā kōrero kua kapohia e te pire nei. Me taku hiahia kia rangona ki roto i ngā waiata ki roto i ngā haka ki roto i ngā mahi katoa a Te Whakatōhea ki roto i ngā tau kei mua i a tātou.Nō reira e te pāpā e Te Kāhautū e mihi atu ana ki a koutou katoa e ngā whanaunga o Whakatōhea kua tatū iho mai nei ki runga i tēnei kaupapa me te mōhio anō hoki kia kaua e tutuki noa ki roto i te whare o te Pākehā nei nā engari kia tutuki mārika ki runga i tō tātou marae ki te wā kāinga.Nō reira ā taihoa ake e ōku rangatira e ōku tini whanaunga anā ka tūtataki anō tātou kia kite atu mehemea ka ū tonu te Karauna ki ngā whakapāhatanga ka kōrerohia nei ki roto i te pire ki roto i ngā tau kei mua i a tātou. E ōku rangatira ko te manako kia pai ai tō koutou hokinga atu ki te wā kāinga. Mā te Atua koutou tātou e manaaki e tiaki. Tēnā koutou tēnā koutou kia ora tātou katoa.[So to my uncle Te Kāhautū I should begin like this in our House today. Ōmarumutu is my marae; Ngāti Rua is on it; Te Whakatōhea is my iwi; Te Āporotanga who signed the treaty of Waitangi on high. I'll begin with my genealogical links to Te Pāpuni who married Tāpeka Jones and they had Te Ao Pāpuni. He married Harata and they had Te Mokotua Pāpuni. He married Te Kapo Davis ancestor of myself and my senior Kelvin Davis. They had Matiu Davis who married Merekiri Honihana who had Tāpeka Davis. She married Taipari Heta and they had my mother Te Hemoata Henare. And so this descendant of Te Whakatōhea acknowledges my great and many relatives all around thanks greetings and acknowledgements.To my uncle Te Kāhautū my uncle Willie Jackson and I sat together to talk about your statement on the marae this previous May concerning my absence from our land. He said "don't be angry Peeni." I said to my uncle to Willie Jackson "it's not anger not at all. We should not hold the mistaken belief that Te Whakatōhea will stand with its own mana on the shoulders of one person not at all. It will stand on the shoulders of the many."So Te Whakatōhea who have come here beneath the roof of our House that stands here welcome welcome greetings. Welcome greetings to you who have conveyed the many recently deceased from home to lay on the flow of speeches of our House that stands here so that we may grieve for our deceased so that our House may say "dearly departed welcome rest in peace".And the lines of discourse Mr Speaker are now returned to the bill that the House is debating today. It's appropriate that it be debated. We should not be mistaken that it is all done in the first go not at all. But instead with the heart of Te Whakatōhea that says this fight is not yet done this fight has not yet ended.So I am happy to stand in the House today to support all of the statements that have been made and all of the issues that have been laid out inside our bill today. I have heard the circumstances surrounding our ancestor Te Mokomoko. And at the time that Te Mokomoko was incarcerated in Auckland another one of my ancestors of Ngāpuhi was also there. One of the famous leaders of that time was incarcerated in Auckland that is my ancestor Heremia Te Wake.Upon Heremia's release from prison he returned to the Hokianga to his relatives from Panguru. While there he wrote about some of his encounters with our ancestor with Te Mokomoko. In his writings he said he was a noble leader he said he was a warrior he said he was the heart of Te Whakatōhea. That is what I am happy to see in the bill the attention given to our ancestor to Te Mokomoko so that his stories so that his footprints are not merely lost.There are a lot of connections uncle Te Kāhautū that are captured in my genealogy that relates to our bill today. My uncle Willie Jackson spoke to me about the attributes of our patriarch of Ranginui school teacher in Pipiwai Ngāti Hine. A man who sat on the tribunal to listen to the grievances and the claim of Northland Ngāpuhi. What is the reason that his name is being invoked within the activities of Ngāpuhi that are peripheral to the bill of Te Whakatōhea? We Ngāpuhi will not forget the connections between all of us. Let there be one focus of attention ie. the Crown. Let us not be divided by infighting let the focus solely be on one adversary and that is the Crown that is settling the claims of our people.And so my memories return to our patriarch to Ranginui and I say to Te Whakatōhea today me should not allow all of Te Whakatōhea's actions and activities be completed within this bill not at all. But instead examine the statement of my sister here Harete Hipango that we look to the future of Te Whakatōhea. That is why I am content here on the chairs of the Government on this side of the House we have completed a lot of work to support Te Whakatōhea in recent years not just this bill. Many buildings have had their doors opened in Te Whakatōhea in recent years. I went there cutting ribbons was the job uncle Te Kāhautū. There were many activities to support the particular goals of Te Whakatōhea. So let us not mistakenly think that everything will be done in this bill today.My noble leaders I am happy that this bill will be referred to select committee to look in detail at the statements within the bill the narratives of the iwi of Whakatōhea. To face directly the time that all the work within the bill may be completed. The work within the bill is the return of the lands of Te Whakatōhea the return of the original names of the place of Te Whakatōhea to strengthen the identity of Te Whakatōhea in the many years ahead of us indeed the final section that I will look at will be the magnitude of funds that have been mentioned by the House.Yes it is mere crumbs. Yes these funds will not relieve the hurt upon Te Whakatōhea no. But that is what I am saying to look to the future of Te Whakatōhea and its emotional state so that the great hopes the desires indeed the dreams of Te Whakatōhea flourish in the near future.Also in the bill is the apology of the Crown. I have read the statements made within it. Yes it captures the essence of the narrative but I know that the narrative captured in the bill is greater still. And my desire is that it be heard in the songs in the haka in all of the activities of Te Whakatōhea in the years before us.And so uncle Te Kāhautū I acknowledge all of you my relations of Whakatōhea who have come here on this journey and also in the knowledge that it will not be realised in this house of the Pākehā but it will be fully realised on our marae at home.So soon my noble leaders my many relatives we will meet again and see whether the Crown will comply with the apologies that are spoken about within the bill in the years before us. My noble leaders I hope your journey home is good. May God care for and protect you indeed all of us. My thanks and greetings to us all.]"